cyanic-selkie/wikianc huggingface dataset:
Spaanske namme
Flaainammen, ropnammen en bynammen
Ek komt it gebrûk fan ropnammen of bynammen in soad foar, dy't ornaris basearre binne op 'e flugge útspraak fan (in diel fan) de wiere foarnamme. Foarbylden dêrfan binne: Ari (fan Ariadna); Caro (fan Carolina); Charo (fan Rosario); Flor (fan Florencia); Jamín (fan Benjamín); Lola (fan Dolores); Lupe (fan Guadalupe); Maite of Mayte (fan María Teresa); Maripepa (fan María José); Nacho (fan Ignacio); Pepe (fan José); Pepita (fan Josefa of Josefina); Poncho (fan Alfonso); Quincho (fan Joaquín); Quique, ek stavere as Kike (fan Enrique); Ruy (fan Rodrigo); en Sandra (fan Alejandra).
Normale oerdracht fan efternammen
Yn 'e oerdracht fan efternammen, sa't dy plakfynt neffens de Spaanske tradysje, wurde de apellidos maternos, de efternammen dy't fan memmekant trochjûn wurde, úteinlik eliminearre troch de foarrang dy't jûn wurdt oan 'e apellidos paternos, de efternammen dy't fan heitekant trochjûn wurde. De mem jout dan wol har earste efternamme troch oan har soan of dochter, mar dat wurdt harren twadde efternamme, dy't dêrtroch net trochjûn wurdt oan 'e beppesizzers. Hoewol't de wetjouwing dy't sûnt 1999 ynfierd is, it mooglik makke hat om fan 'e apellido materno de earste efternamme te meitsjen, binne der net in soad Spanjerts dy't dat dogge.
It tuskenheaksel "de" by efternammen
Yn it foarste plak komt de foar yn gearstalde efternammen dy't besteane út in patronym en in toponym, sa't bgl. it gefal wie mei in grut tal conquistadores. Yn it gefal fan Gonzalo Fernández de Córdoba, om in foarbyld te nimmen, is Gonzalo de foarnamme en Fernández de Córdoba de earste efternamme, dy't bestiet út it patronym Fernández, it tuskenheaksel de en it toponym Córdoba. Oare foarbylden binne: Pedro López de Ayala en Vasco Núñez de Balboa.
Ryk (steatkundige ienheid)
In ryk, ek wrâldryk of ympearium (fan it Latynske imperium), is in soevereine steat dy't geografysk opboud is út ferskate lannen en territoaria, en wêrfan't de befolking bestiet út in mingsel fan ûnderskate etnyske groepen. Sa'n ryk kin útslutend bestean út opinoar oanslutende gebieten, lykas it Perzyske Ryk of it Russyske Ryk, mar it is ek mooglik dat it bestiet út in memmelân oanfolle troch fierôf lizzende koloanjes, lykas it gefal wie mei it Spaanske Ryk of it Britske Ryk. Ut en troch is de term 'ryk' ek brûkt foar saneamde seerepubliken of talassokrasyen, lykas it âlde Atene en de Republyk Feneesje.
Komarr
Eftergrûn
Oangeande de terrafoarming fan Komarr brûkte Bujold grutdiels echte wittenskiplike gegevens út it boek Terraforming fan Martyn J. Fogg (1995). De persoan fan perfester Vorthys is fierhinne basearre op Bujold har heit, de natuerkundige, yngenieur en perfester laskboukunde en elektroboukunde Robert Charles McMaster.
Komarr, dat skreaun is yn it personele perspektyf, waard foar it earst útjûn troch útjouwerij Baen Books yn 1998. It makke yn 2008 diel út fan 'e omnibus Miles in Love (in titel dy't de skriuwster oernaam fan 'e Hollywood-spylfilm Shakespeare in Love), yn 'e mande mei syn oarehelte A Civil Campaign en de nau besibbe novelle Winterfair Gifts.
Plot
Yn dit fermidden komme Miles en perfester Vorthys te útfanhûzjen. Dan wurdt der yn 'e romte, tusken de brokstikken fan 'e solêre spegel en it frachtskip, in lyk fûn fan in man dy't dêr neat te sykjen hie. It blykt in dr. Radovas te wêzen, dy't op 'e ôfdieling Rioelwaarmteferwurking ûnder Tien Vorsoisson wurke. Dat fêstiget fansels de oandacht fan 'e ryksauditeurs op it terrafoarmingsprojekt fan Serifosa, mar it is let op 'e jûn. Dy nachts trappearret Ekaterin Tien derop dat er syn ûnderhearrige, dr. Soudha, it haad fan Rioelwaarmteferwurking, warskôget dat er de oare moarns in ynspeksje ferwachtsje kin, wylst Miles mei klam sein hie dat Tien der mei nimmen oer prate mocht (om in direkt befel fan in ryksauditeur, dy't ommers mei de stim fan 'e keizer sprekt, te negearjen, stiet yn it Barrayareeske Ryk gelyk oan ferrie). Ekaterin lústeret it petear ôf en begrypt dêrút dat der grutskalige fraude geande is by Rioelwaarmteferwurking en dat Tien him al moannenlang omkeapje litten hat om 'e oare kant út te sjen.
De oare deis ynspektearret Miles mei kaptein Tuomonen, it haad fan it pleatslik buro fan 'e Barrayareeske geheime tsjinst ImpSec, de kantoaren fan Rioelwaarmteferwurking, mar fynt der neat fertochts. Underwilens giet Ekaterin op 'e sneup yn Tien syn kompjûter, dêr't se har ferdjippet yn syn finânsjes. Se ûntdekt dat er in omkeapsom fan fjirtichtûzen mark oannommen hat, dêr tsjin in tige ûngeunstige rinte noch sechtichtûzen mark by liend hat en dat doe allegear ynvestearre hat yn oandielen fan ien en deselde wiffe hannelsûndernimming, wêrnei't er binnen de koartste kearen trijefearns fan syn beleine jild kwytrekke is. No sit er djip yn 'e skulden dy't daliks ôfbetelle wurde moatte, wylst er folslein ta reapsein brocht is. It wurdt har dan dúdlik dat der neat wier wie fan alle ûnthjitten dy't Tien har dien hat oangeande it mei gauwens sykjen fan medyske soarch foar himsels en Nikki. Op dat stuit beslút Ekaterin by him wei te gean. Se lit Nikki útfanhûzje by in skoalkammeraat en seit Tien, as er dy jûns thúskomt, de wacht oan.
Amfibyske oarlochfiering
Sokke amfibyske operaasjes wiene foarhinne en binne no noch nuodlike oanfallen dy't ferkeard útpakke kinne as de ferdigeners goed organisearre en tarist binne. Histoarysk wie it sa dat as de oanfallers werom de see yndreaun waarden, de measten fan harren troch har metalen wapenris ferdronken ear't se wer by har skippen komme koene. Tsjintwurdich kinne moderne wapens in bloedbad ûnder de oanfallers oanrjochtsje. Oan 'e oare kant komt it ek foar dat men soms de fijân oer it mad komt en oan lân giet op in ûnferdigene plak dêr't men sa it binnenlân yntsjen kin.
Tess fan de D'Urbervilles
Earste Faze: In Famke Noch (haadstik 1-11)
It slagget Tess net om frou D'Urberville te wurd, mar se falt ûnbedoeld yn 'e smaak by dy har lichtsinnige soan Alec, dy't dêrom foar Tess in baantsje beävensearret as plomfeehoedster op ’e state fan 'e D'Urbervilles. Fuortendaliks al leit er it op har ta. Tess mei him net lije en stekt dat net ûnder stuollen of banken, mar soks skrikt him net ôf. Se moat syn oandacht wol ferneare, mient se, mei't se genôch jild sjen moat te fertsjinjen om har famylje in nij hynder te besoargjen. De bedriging dy't Alec foar Tess har deugd ynhâldt, wurdt foar har ferdizene troch har brekme oan ûnderfining mei sokke saken en har frijwol deistige omgong mei him. Hy neamt har "nicht", wat har tinken docht oan in manlike beskermer ynstee fan oan in ferlieder.
Fjirde Faze: It Gefolch (haadstik 25-34)
Wat neier oft de trouwerij komt, wat slimmer oft Tess ûnder har bedragerij begjint te lijen. Se skriuwt har mem om rie; dy skriuwt werom dat se har stilhâlde moat oer har ferline. Har senuweftigens en ûngerêstens nimme noch ta as in man út Tantridge, in Groby, har werkent wylst se út te boadskipjen is mei Angel en op rauwe toan taspilings makket oer har seksuële steat. It foarfal driuwt Angel ta poermâlens, wat tige atypysk foar him is. Tess beslút dêrop om skjin skip te meitsjen; hja stelt in brief op wêryn't se al har gedoente mei Alec d'Urberville beskriuwt en triuwt dat by him ûnder de doar troch. Mar nei't Angel har de oare moarns neat oars as oars begroetet, ûntdekt se it brief by him ûnder it tapyt en beseft se dat er it nea opmurken hat. Dêrop klaut se tebek en ferneatiget se it.
Achaz fan Juda
Kening Achaz reizge letter nei Damaskus om Tiglat-Pilêser hulde te bringen en liet dêrnei yn Jeruzalim de timpel oanpasse oan de ferearing fan de goaden fan Assyrje, om it de kening fan Assyrje sa goed mooglik nei't sin te meitsjen. Achaz joech ek opdracht om yn alle stêden fan Juda offerhichten op te smiten om de goaden fan Damaskus rûkoffers te bringen.
Sargon fan Akkad
Jonkheid
Koarte tiid letter nûget Oer-Zababa Sargon út yn syn fertrekken om in dream fan Sargon te bepraten, dy't te dwaan hie mei de geunst fan 'e goadinne Inanna en it ferdrinken fan 'e kening troch de goadinne. Oer-Zababa rekket dêrtroch tige benaud fan Sargon en jout Beliš-tikal, it haad fan syn smidden, opdracht om 'e jongeman te fermoardzjen. Hy stjoert Sargon nei Beliš-tikal ta, mar troch yngripen fan Inanna, dy't Sargon by de poarten tsjinhâldt om't er "besmodzge mei bloed" wêze soe, wurdt de moard tsjinkeard. As Sargon weromkomt by Oer-Zababa, beslút dy it nochris te besykjen. Hy stjoert Sargon mei in brief (yn 'e foarm fan in klaaitablet) nei kening Lûgal-zage-si fan Oerûk ta. Sûnder dat Sargon it wit, befettet it brief in fersyk om him te deadzjen. Dat diel fan it ferhaal hat oerienkomsten mei de myte fan Bellerofon út 'e Grykske mytology en it ferhaal fan Oería de Hettyt út it Alde Testamint fan 'e Bibel. De rest fan it ferhaal is net oerlevere, mar út 'e kontekst is dúdlik dat dêryn ferteld wêze moat hoe't Sargon foar de twadde kear oan 'e dea ûntsnapt en dêrnei Oer-Zababa fan 'e troan stjit en sels kening fan Kisj wurdt.
Amerikaanske presidintsferkiezings (2020)
Demokratyske Partij
Yn 'e Demokratyske Partij wie nei fjouwer jier wanregear ûnder Trump (sa't de Demokraten dat seagen) in protte animo om Trump út it Wite Hûs te ferdriuwen. It wie lykwols folslein ûndúdlik wa't dat dwaan moast. Der wie by de Demokratyske foarferkiezings in breed fjild fan mear as tweintich kandidaten, wêrfan't de wichtichsten wiene: de âlde sosjalist Bernie Sanders út Nij-Hampshire, dy't by de foarferkiezings fan 2016 nipt ferlern hie fan Hillary Clinton; de progressive senator Elizabeth Warren út Massachusetts; de mear moderate senator Amy Klobuchar út Minnesota; de homoseksuele boargemaster Pete Buttigieg fan South Bend (Indiana); de etnysk Eastaziatyske ekonoom Andrew Yang; senator Kirsten Gillibrand út New York; ôffurdige Tulsi Gabbard út Hawaï; senator Cory Booker út Nij-Jersey; âld-ôffurdige Beto O'Rourke út Teksas; senator Kamala Harris út Kalifornje; miljardêr Michael Bloomberg fan New York; en Joe Biden út Delaware, dy't fan 2009 oant 2017 fise-presidint west hie ûnder Barack Obama.
Sargon fan Akkad
Famylje
Sargon wie troud mei Tasjlûltûm, mei wa't er in stikmannich bern hie. Syn dochter Enhedûanna wie in preesteresse en in ferneamd dichteresse, mooglik de earste skriuwer út 'e skiednis fan wa't de namme oerlevere is, en boppedat ien fan 'e earste froulju út 'e skiednis fan wa't de namme bekend is. Ferskaten fan har wurken, lykas de Ferhearliking fan Inanna waarden noch iuwenlang op liturgysk mêd brûkt. Sargon waard opfolge troch syn soan Rimûsj, dy't njoggen of fjirtjin jier regearre foar't er fermoarde waard. Neitiid kaam in oare soan fan Sargon, Manisjtûsjû, op 'e troan. De nammen fan noch twa oare soannen, Sjû-Enlil en Ilaba'is-takal, binne bekend. Sargon wie de stifter fan in dynasty dy't bekendstiet as it Hûs fan Sargon, of ek wol as de Sargoanyske Dynasty of de Aldakkadyske Dynasty. Nei syn dea hearske dy noch krapoan oardel iuw oer it Akkadyske Ryk, ear't dat derûnder strûpte troch de Gûtyske ferovering fan Sûmearje.
Amerikaanske presidintsferkiezings (2020)
Underwerpen en ferrin
Biden en de Demokraten, oan 'e oare kant, diene alles wat se koene om 'e minsken tsjin besmetting mei it koroanafirus te beskermjen. Se organisearren gjin gearkomsten, of alline mar guons dêr't net mear as inkele tsientallen minsken by oanwêzich wiene. De measten fan syn taspraken hold Biden yn 'e tillefyzjestudio yn 'e kelder fan syn hûs yn Wilmington (Delaware), dêr't se live wei streamd waarden oer it ynternet. Trump besloech dat yn it iepenbier ferskate kearen mei de gek. Biden rôp syn efterban op om safolle mooglik gebrûk te meitsjen fan 'e mooglikheden om harren stim oer de post út te bringen. Trump makke syn oanhingers kear op kear sûnder lykfol hokker feitlike ûnderbouwing wiis dat oer de post stimmen delkaam op it dwaan fan stimbusfraude.
Ferkiezingsdei en de dêropfolgjende dagen
Trochdat de útslaggen oer in perioade fan fjouwer dagen tergjende stadich binnenkamen, waard it in neiltsjebitend spannende ferkiezing. Fral de útslaggen yn Arizona, Georgia, Noard-Karolina en Pennsylvania lieten lang op harren wachtsje. Yn ferhâlding dêrmei die al rillegau bliken dat de Demokraten ek diskear Floarida en Teksas wer net wûn hiene, wylst it de Republikeinen net slagge wie om Nevada yn harren kamp te lûken. Ek wie op 'e moarn fan 4 novimber dúdlik dat de Republikeinen Michigan en Wisconsin ferlieze soene. Letter die bliken dat de Republikeinen Noard-Karolina en it twadde kongresdistrikt fan Maine beholden, mar dat se Arizona, Georgia, Pennsylvania en it twadde kongresdistrikt fan Nebraska (Omaha) ferlearen.
Utslaggen nei befolkingsgroepen
Wat befolkingsgroepen oangie, liek Joe Biden fral wûn te hawwen tanksij stipe fan progressiven (89%), moderaten (64%), oanhingers fan 'e Demokratyske Partij (94%), polityk ûnôfhinklike kiezers (54%), froulju (57%), net-troude minsken (58%), Afro-Amerikanen (87%), Latino's (65%), Amerikanen fan Aziatysk komôf (55%), roomsen (52%), joaden (69%), lju fan ûnder de 24 jier (65%), homo's en lesbiënnes (64%), kiezers dy't foar de earste kear stimden (64%) en stedsjers (60%).
Verplanck Van Antwerp
Amerikaanske Boargeroarloch
Under de Amerikaanske Boargeroarloch (1861-1865) tsjinne Van Antwerp fan 1861 oant 1862 as majoar en kommandant fan 'e sjenytroepen ûnder generaal-majoar James G. Blunt. Letter waard er oerpleatst nei it Leger fan de Potomac, dat yn Noardlik Firginia tsjin 'e Konfederearre Steaten fan Amearika focht. Dêr waard er waarnimmend assistint-adjudant-generaal yn 'e stêf fan generaal-majoar Winfield Scott Hancock. Op dy post bleau er oan 'e ein fan 'e oarloch ta aktyf, wêrby't er úteinlik opklom ta de rang fan brigadegeneraal.
Moxee (Washington)
De sânige grûn en it mylde klimaat wiene tige geskikt foar it waaksen fan druven en hops, wêr't bier fan makke wurd. Om 1900 hinne hie it Noard Pasifysk Spoar (Northern Pacific Railway) in spoar flakby dien makke en bewetteringskanalen waarden oanlein om wetter nei it drûge lân te ferfieren, dêr't noch mear boulân oanmakke waard. Dat luts noch mear Frânske en Frânsk-Kanadeeske emigranten. In Frânske skoalle waard stifte en missen yn de katolike tsjerke (Holy Rosary Parish) waarden oant de tiid fan de Earste Wrâldkriich yn it Frânsk hâlden. Op 27 april 1921 waard Moxee in gemeente. Dyk- en strjitnammen lykas Charron, Baucher, Rivard, Beaudry, Desmarais, Robillard, Beauchene, Gamache, Morrier en St.Hillaire bringe noch it Frânsk-Kanadeeske erfskip te binnen. Notiids is in tredde part fan de befolking Hispanic.
Gaelyske talen
De Gaelyske talen of Goidelyske talen foarmje in lytse taalgroep, dy't ûnderdiel útmakket fan 'e gruttere Keltyske taalfamylje. Der binne hjoed oan 'e dei trije Gaelyske talen, ntl. it Iersk, it Skotsk-Gaelysk en it Manksk. Mei-inoar hiene dy trije talen yn 2011 158.000 memmetaalsprekkers.
Talen
Mei-inoar wiene der yn 2011 156.000 memmetaalsprekkers fan Gaelyske talen, mei dêropta noch sa'n 1.830.000 twadde-taalsprekkers. De Gaelyske talen binne:
Nepnijs
Identifikaasje
200px|thumb|Ynfografyk Hoe om nepnijs te ûntdekken útjûn troch International Federation of Library Associations and Institutions De International Federation of Library Associations hat in diagram (hjir njonken) útjûn, dêr't nei sjoen wurde kin om nepnijs te ûntdekken:
Harvey Pratt
Harvey Pratt (folút: Harvey Phillip Pratt; El Reno (Oklahoma), 1941) is in Amerikaansk keunstner fan mingd Súdlik Sjajinsk, Angelsaksysk Amerikaansk en Frânsk etnysk komôf. Hy hat mear as fyftich jier by de Amerikaanske plysje wurke en dêrby yn 'e hiele Feriene Steaten tûzenen komposysjetekenings fan ûnbekende dieders en postmortemrekonstruksjetekenings fan ûnidentifisearre stoflike omskotten makke. Sûnt 1992 is Pratt los fan syn bân mei de plysje ek as artistyk keunstner aktyf.
Fjoerwapen
Mitrailleurs
Yn 'e njoggentjinde iuw waard in trêde soarte fjoerwapen ûntwikkele: de mitrailleur. Dat wie yn earste ynstânsje in mearloops fjoerwapen dat loop-foar-loop of mei alle lopen tagelyk ôfsketten waard. De earste gongbere mitrailleur, dy't omtrint 1860 yntrodusearre waard, wie de Amerikaanske Gatling gun, dy't de grutte en bombidigens fan in stik geskut hie. Yn 'e earste helte fan 'e tweintichste iuw kamen mitrailleurs yn 'e foarm fan hânfjoerwapens yn gebrûk. Guon fan 'e bekendste moderne gewearfoarmige hânfjoerwapens binne eins mitrailleurs, lykas de Amerikaanske M16 en de Russyske AK-47. In bysûnder type mitrailleur is it masinepistoal of de pistoalmitrailleur, dy't derút sjocht as in gewearfoarmige mitrailleur, mar eins pistoalmunysje fersjit.
Lânferdielingswet fan 1887
De wet waard ferneamd nei syn ûntwerper, Senator Henry Laurens Dawes fan Massachusetts. De wiere bedoeling fan de wet wie om yndianen yn te boargerjen yn de Amerikaanske maatskippij, middels partikulier eigendom soe dat berikt wurde kinne waard tocht. De wet skreau ek foar dat de oerheid in "oerskot" fan yndianelân oanskaffe koe en om dat yn parten wer te ferkeapjen oan net-yndianen.
Keninkryk Hawaï
Skiednis
Njonken sindelingen waard Hawaï yn 'e earste helte fan 'e njoggentjinde iuw ek besocht troch blanke walfiskfarders en houtsjers, dy't foar it sandelhout kamen. De blanken brochten in protte sykten mei dêr't de lânseigen befolking gjin ymmuniteit tsjin hie, lykas de gryp, mûzels en pokken, en fan gefolgen kromp de Hawaïaanske populaasje yn 'e tachtich jier nei de ûntdekking fan Hawaï troch James Cook, yn 1778, fan likernôch 300.000 oant net mear as 60.000 minsken. In oare besmetlike sykte dy't Hawaï mei de blanken berikte, wie lepra. Fan 1866 oant 1969 bestie op it ôfhandige Kalaupapa-skiereilân op it eilân Molokaï in leprakoloanje dêr't alle lju dy't oan dy sykte litten, hinne ferballe waarden. Ferskate protestantske en roomske sindelingen giene dêr ek hinne om mank de ferskoppelingen fan 'e Hawaïaanske maatskippij te wurkjen, wêrûnder de Flaamske pater Damiaan de Veuster en de Dútsk-Amerikaanske non Marianne Cope, dy't neitiid beide hillich ferkearre binne.
Diego Forlán
(19 maaie 1979) is in Oerûguayaansk fuotballer. Earder spile foar Independiente, Manchester United, Villarreal Atlético Madrid, Internazionale Milan, Internacional, Cerezo Osaka, Peñarol en Mumbai City.
Grutte Priis Formule 1 fan Austraalje 2003
Utslaggen fan de Grutte Priis Formule 1 fan Austraalje 2003 yn Melbourne op 9 maart 2003. It wie de earste fan 16 races fan de Formule 1 yn 2003. Hy waard op it Albert Park Circuit hâlden. De race waard hâlden oer 58 omgongen, op it 5,3 km lange sirkwy foar in raceôfstân fan 307,5 kilometer.
Voskresenski Novodevitsji-kleaster
Tsjerken
Foar de opheffing fan it kleaster troch de bolsjewiken bestie it kleaster út de folgjende tsjerken: de Ferrizeniskatedraal, de Kazantsjerke, de Atostsjerke, de Tsjerke fan de trije Hilligen en de Isidorus-tsjerke mei op it tsjerkhôf de Elíatsjerke en de Mem Gods-tsjerke fan de Ikoan fan de Freuge foar harren dy't treurje.
Ferrizeniskatedraal
De fiifkoepelige Ferrizeniskatedraal is yn de jierren 1849-1861 boud neffens in ûntwerp fan Nikolai Efimov. De tsjerke folget de russysk-byzantynske styl en hat oerienkomsten mei de Vladimir-Sûzdal tsjerken fan de 15e iuw.
Emilia Clarke
Priveelibben
Yn maart 2019 makke Clarke sels yn in fraachpetear mei it Amerikaanske tydskrift The New Yorker buorkundich dat se yn 2011 in subarachnoïdale blieding hân hie, in soarte fan oerhaal dy't feroarsake wurdt troch in iepenbarsten aneurysma. Se ûndergie in spoedoperaasje oan 'e holle, en hie neitiid in skoft te krijen mei afasy, dy't sa slim wie dat se op in stuit har eigen namme net mear wist. Yn 2013 waard se behannele foar in twadde aneurysma.
Michel Mulder
thumb|300px|Michel Mulder, 2014 Michel Mulder (Swol, 27 febrewaris 1986) is in earder Nederlânsk reedrider.
Hillary Clinton
Yn Arkansas
Doe't Bill Clinton ein 1976 ta steatsminister fan Justysje keazen waard, ferhuze it gesin nei de Arkansaanske haadstêd Little Rock. Datselde jiers hie Hillary Clinton kampanjelieder yn 'e steat Indiana west foar de Demokratyske presidintskandidaat Jimmy Carter, en doe't dy de ferkiezings wûn, beneamde er har ta lid fan 'e ried fan bestjoer fan 'e Legal Services Corporation, in non-profitorganisaasje oprjochte troch it Amerikaanske Kongres, dy't bewissigje moast dat alle Amerikanen tagong hawwe ta subsidiëarre rjochtshelp. Dy funksje beklaaide Clinton fan 1978 oant 1981. Mei't har man fan 1979 oant 1981 en fan 1983 oant 1992 gûverneur wie, hie Clinton yn dy jierren ek ferplichtings as first lady fan Arkansas. Har man beneamde har fierders ta foarsitster fan it Advyskomitee foar Plattelânssûnens, en yn dy hoedanichheid wist se federale finansiering te bemachtigjen om 'e medyske fasiliteiten foar de alderearmsten ûnder de Arkansaanske befolking út te wreidzjen.
Yn Washington
Yn 1992 stelde Bill Clinton him ferkiesber foar it Amerikaanske presidintskip, en hy wûn dat jiers de ferkiezings. Hillary Clinton, dy't har tige ynset hie yn 'e kampanje fan har man, wie sadwaande fan 1993 oant 2001 first lady fan 'e Feriene Steaten. Yn dy hoedanichheid wie se de iepentlikst mei-regearjende presidintsfrou sûnt Eleanor Roosevelt, yn 'e 1930-er en 1940-er jierren. Se hie har eigen kantoar yn 'e West Wing, de regearingsfleugel fan it Wite Hûs, njonken it tradisjonele kantoar dat de first lady altyd al hie yn 'e East Wing, de residinsjefleugel, en se hie hiel wat yn 'e molke te krommeljen by de oanstellings yn it nije regear.
Eigen politike karriêre
Yn 2008 stelde Clinton har kandidaat foar it Amerikaanske presidintskip, en foarôf waard hja beskôge as ien fan 'e grutste kânshawwers. Se ferlear yn 'e Demokratyske foarferkiezings lykwols mei in tige smelle marzje fan Barack Obama, in swarte senator út Illinois, dy't dêrnei by de eigentlike ferkiezings de Republikeinske kandidaat John McCain fersloech en it presidintskip wûn. De lange twastriid tusken Clinton en Obama hie djippe breklinen binnen de Demokratyske Partij bleatlein, en yn in besykjen om dat wat te behimmeljen, stelde Obama Clinton yn syn regear oan as minister fan Bûtenlânske Saken.
Star Trek II: The Wrath of Khan
Plot
Underwilens is in oar skip fan 'e Stjerrefloat, de USS Reliant, op in misje om in libbenleaze planeet te finen dêr't in revolúsjonêr nij terrafoarmingsapparaat test wurde kin. It apparaat, dat Genesis neamd is, kin deade matearje omfoarme ta in bewenbere wrâld. Twa ofsieren fan 'e USS Reliant, kaptein Clark Terrell en kaptein-luitenant Pavel Chekov, in âld-bemanningslid fan 'e USS Enterprise, litte harsels nei it oerflak strielje fan wat se tinke dat de planeet Ceti Alpha VI is. Ienris dêr wurde se lykwols finzen nommen troch in groep genetysk 'ferbettere' supersoldaten dy't oanfierd wurdt troch Khan Noonien Singh.
Rykswei
Skiednis
Yn 1976 waard op de rykswegen de dyknûmering ynfierd. Autodiken krigen in A-nûmer, net-autodiken krigen in N-nûmer. De administrative nûmers ferskilden lykwols fan it dyknûmer. De A28 bestie bygelyks út de administrative diken 32, 36, en 37. Yn 1984 waarden de administrative nûmers safolle mooglik gelyk lutsen mei de dyknûmers. Yn Fryslân waard de eardere rykswei 43 part fan de lettere A7 en rykswei 9, dy't eartiids fan Amsterdam oer Alkmar, Ofslútdyk, Harns en Ljouwert rûn, en letter noch trochlutsen waard nei Grins, tusken Surch en Ljouwert part fan de rykswei 31, wylst it part fan Ljouwert nei Grins de provinsjale wei 355 waard.
Rykswegen hjoed-de-dei
Yn hast alle gefallen is it A/N-nûmer gelyk oan it ryksweinûmer. Yn guon gefallen is dat net sa, fanwegen it ombouwen fan in part dêrfan as autodyk, en in part dêrfan, net.
Rykswegen yn Fryslân
De neikommende diken binne rykswegen yn Fryslân
Jisp
It besjen wurdich
De tsjerke fan Jisp is in ryksmonumint en waard boud yn 1822 op it plak fan in folle gruttere, letmidsiuwske tsjerke. In part fan de ynrjochting stamt noch út de âlde tsjerke. De tsjerke waard yn 2006 oerdroegen oan de Stifting Alde Hollânske Tsjerken (Stichting Oude Hollandse Kerken). Ek de eardere pastorij oan de Doarpsstrjitte 75 is in ryksmonumint.
Braunfels
Skiednis
thumb|left|Slot Braunfels Braunfels wurdt tegearre mei it kastiel Slot Braunfels yn 1246 foar it earst neamd en hat sûnt 1607 stedsrjochten.
Bert Wiersema
Bert Wiersema (Grins, 11 maaie 1959) is in Nederlânsk auteur fan berneboeken en ûnderwizer.
Libben en wurk
Wiersema waard berne yn it Hûs Tavenier yn Grins. Hy studearre dêr oan de pedagogyske akademy en yn 1980 waard er ûnderwizer op in legere skoalle yn Oerterp. Doe't er it sa bot op it lûd krige dat er net mear foar de klasse stean koe, sette er út ein mei skriuwen. Avontuur op Terschelling wie syn earste publikaasje, foar it moanneblêd Rechte Sporen fan it Bûn foar Grifformearde jeugdorganisaasje, ferbûn oan de Grifformearde Tsjerken frijmakke.
Diksmuide
Diksmuide (Frânsk: Dixmude, Smude) is in stêd yn de Belgyske provinsje West-Flaanderen. De stêd leit yn de Frânsk-Belgyske regio Westhoeke, oan de Izer en de Handzamefeart. De fúzjegemeente Diksmuide bestiet sûnt 1977 út 15 dielgemeentes. Diksmuide is de grutste gemeente nei oerflak yn West-Flaanderen. Se hat sa'n 16.000 ynwenners.
Taoiseach
It wurd taoiseach is Iersk en betsjut "haadman" of "lieder". It waard yn 1937 opnommen yn 'e Grûnwet fan Ierlân as de offisjele titel fan 'e premier. Hoewol't it in Iersktalich wurd is, moat it sawol yn it Iersk as yn it Ingelsk (de beide offisjele talen fan Ierlân) brûkt wurde. It is inkeld fan tapassing op 'e premier fan Ierlân en wurdt net (ek yn it Iersk net) brûkt foar premiers fan oare lannen. Dy wurde nammentlik yn it Iersk oantsjut as príomh aire.
Jenna Coleman
Aktearkarriêre
Ek yn 2016 spile Coleman de byrol fan Katrina Clark, de suster fan haadpersoan Lou Clark (spile troch Emilia Clarke), yn 'e romantyske dramafilm Me Before You. Fierders wie Coleman yn 2016 as stimaktrise belutsen by in ôflevering fan de animaasjerige Thunderbirds Are Go. Yn 2018 fersoarge se de voice-over foar in reklamekampanje fan Royal Caribbean International. Datselde jiers spile se ek yn 'e BBC-minysearje The Cry, nei in roman fan Helen FitzGerald út 2013. Yn 2019 stie Coleman op 'e planken yn it Londenske Old Vic Theatre mei in produksje fan it toanielstik Al My Sons. Coleman spile yn 2022 de santjinde-iuwske aventoersfrou Johanne Constantine yn 'e Netflix-searje The Sandman.
Los Angeles (betsjuttingsside)
"Los Angeles" hat yn de Wikipedy ferskate betsjuttings:
Walt Disney Animation Studios
Iere súksessen
Neitiid gie Disney troch mei it meitsjen fan koarte tekenfilms, mar ek mei de produksje fan lange films, dy't allegear klassikers waarden: Pinocchio (1940), Fantasia (1940), Dumbo (1941) en Bambi (1942). Doe't de Feriene Steaten nei de oanfal op Pearl Harbor yn 'e Twadde Wrâldoarloch behelle rekken, waarden in protte wurknimmers fan Disney oproppen foar militêre tsjinst, wêrûnder in grut part fan 'e tekeners. De Amerikaanske en Kanadeeske regearings lieten sokken lykwols har tsjinsttiid by Disney úttsjinje mei de produksje fan trenings- en propagandafilmkes. Tsjin 1942 wie sadwaande 90% fan 'e 550 wurknimmers fan Disney mei soksoarte filmkes oan 'e gong, wêrfan't de bekendste it komyske propagandafilmke Der Fuehrer's Face, út 1943 is, wêryn't Donald Duck it tsjin Adolf Hitler opnimt.
De fyftiger en sechstiger jierren
Mei mar in stikmannich wurknimmers dy't beskikber wiene foar sokke projekten, en likemin folle jild, hiene de "gewoane" films dy't Disney yn 'e fjirtiger jierren makke, net folle om 'e hakken, of it wiene samlings koarte filmkes, lykas The Three Caballeros (1944) en Melody Time (1948), dy't it net goed diene yn de bioskopen. Underwilens waard wol úteinset mei de produksje fan natoerdokumintêres en fan live-action-films mei animearre eleminten. Nije lange tekenfilms waarden yn 'e fyftiger jierren útbrocht: Cinderella (1950), basearre op it mearke Jiskepûster; Alice in Wonderland (1951), basearre op Lewis Carroll syn Alice's Adventures in Wonderland; Peter Pan (1953); Lady and the Tramp (1955); Sleeping Beauty (1959), basearre op it mearke Toarnroaske; en One Hundred and One Dalmatians (1961).
Wynton Rufer
(29 desimber 1962) is in eardere Nijseelânsk fuotballer. Earder spile foar Stop Out, Wellington Diamond United, Norwich City, Miramar Rangers, Zürich, Aarau, Grasshopper Zürich, Werder Bremen, JEF United Ichihara, Kaiserslautern, Central United, North Shore United en Kingz.
Kamp Haaren
Kamp Haaren (Dútsk: Polizei- und Untersuchungsgefängnis Lager Haaren), wie fan 1941 oant en mei 1944 as gizelderskamp en hûs fan bewar yn gebrûk by de SD. It wie festige yn it grutseminaarje Haarendael yn de Nederlânske gemeente Haaren yn de provinsje Noard-Brabân.
A Fistful of Warlocks
A Fistful of Warlocks is in koart ferhaal fan it fantasysjenre, skreaun troch de Amerikaanske auteur Jim Butcher. It ferhaal, dat skreaun is yn it ik-perspektyf, spilet yn it Wylde Westen en fermingt urban fantasy mei western. De titel betsjut: "In Fûstfol Warlocks", en is in ferwizing nei de titel fan 'e klassike westernfilm A Fistful of Dollars. A Fistful of Warlocks giet oer Anastasia Luccio, in warder fan 'e Wite Ried fan Tsjoenderij, dy't yn it Wylde Westen in warlock (oftewol in boaze tsjoender) op 'e hakken sit. It ferhaal makket diel út fan Butcher syn romansearje The Dresden Files. Hy skreau it foar de blomlêzing Straight Outta Tombstone, dêr't ûnder redaksje fan David Boop in tal fantasy-westernferhalen yn sammele waard. Dat boek ferskynde yn 2017 by de New Yorkske útjouwerij Baen Books. Yn 2018 waard A Fistful of Warlocks werpublisearre yn Butcher syn eigen ferhalebondel Brief Cases, dy't útkaam by Ace Books.
Ynhâld
The Dresden Files short fiction
Manasse fan Juda
Bibelske skiednis
Doe liet God neffens it bibelboek Kroniken it leger fan Assyrje op Juda ôfstjoere. Kening Manasse waard de boeien oanlein en meifierd nei Babel. Dêr soe de kening ta ynkear kommen wêze en syn help socht ha by de God fan Israel. Yn it apokrive "Gebed fan Manasse" steane yn fyftjin fersen de wurden fan it boetfeardige gebed fan kening Manasse fan Juda. De smeekbea fan Manasse waard ferheard en Manasse waard wer frijlitten. Werom yn Juda liet er om de Davidsstêd in nije muorre bouwe, hy stelde legeroanfierders oan yn de festingstêden en ferwidere it ôfgodsbyld wer út de timpel. It bibelboek Keningen makket lykwols gjin melding fan dizze bekearing fan Manasse.
Teddy Scholten
Wurk
'n Beetje,
Meldij
Under meldij (Aldgryksk μελῳδία (melodia), sang, fan μὲλος (melos), liet, ᾄδω (ado), sjonge) wurdt yn de muzyk in karakteristike opienfolging fan toanen ferstien, dat wol sizze fan toanhichten en noatwearden, dy't yn kombinaasje mei it ritme in bepaald muzikaal stal foarmet. In meldij is in soarte muzikale gedachte, mei in eigen karakter en mei in dúdlik begjin en ein. Wurdt der, los fan it ritme, inkeld sjoen nei de ynterfallen fan in meldij, dan is sprake fan it 'melos'.
Albatros D.I
De Albatros D.I (fabryksoantsjutting L15) wie in Dútsk jachtfleantúch út de Earste Wrâldoarloch en de earste iensitter mei in brûkber dûbeld masinegewear. It tastel tsjinne mar in koart skoft. It wie de earste fan de Albatros D types wêr't de measte Dútske en Eastenrykske jachtienheden (Jagdstaffeln) yn de lêste twa jier fan de oarloch mei útrist wiene.
Kontrafakt
In kontrafakt (fan it Latynske contrafactum) is in liet mei in nije tekst op in besteande meldij.
Yn santjinde en achttjinde-iuwske lieteboekjes en lieteblêdsjes binne in soad kontrafakten te finen: nije sankjes mei in wizeoantsjutting dy't ferwiist nei in al bekend sankje. De wizeoantsjutting stiet meastentiids boppe it nije liet en begjint mei de oantsjutting as “Op de wize fan (...)”, folge troch de earste wurden fan de begjinrigel fan it besteande liet.
Tjerk Kooistra
Tjerk Kooistra (1978) út Weidum is in Frysk regisseur en toanielskriuwer. Hy regissearret sûnt 2007 it Iepenloftspul Jorwert.
Tekstdichter
Skriuwers fan folkslietsjes
Foarbylden fan bekende tekstdichters fan Frysktalige lietteksten (folkslietsjes) út de njoggentjinde iuw:
Fatsoen
Fatsoen of fatsoenlikens, of it hawwen fan fatsoen, is in minsklike eigenskip dy't omskreaun wurde kin as it foldwaan oan 'e jildende noarmen en wearden. It omfiemet in grut tal sosjale konvinsjes, dy't as ûnderdiel fan 'e opfieding troch âldelju oan harren bern bybrocht wurde. In begryp dat wol wat wei hat fan fatsoen is moraal. De moreaal wurdt lykwols ornaris sjoen as eat mei in heger doel. Fatsoen oan 'e oare kant, hat benammen te krijen mei it deistich hâlden en dragen fan 'e minsken. It tsjinstelde fan fatsoen is ûnfatsoen.
Foar in soad oare minsken is it idee dat eltsenien mar dwaan mei en kin wêr't hy of sy sin oan hat, yn Nederlân fierstente fier trochsketten. Fatsoen is ek it rekken hâlden mei oare minsken en net it lieden in folslein egoïstysk libben. Dizze tsjinstelling komt faak oan it ljocht by kontroverses oer lûdsoerlêst fan muzykfestivals, lykas Psy-Fi yn De Griene Stjer by Ljouwert. Festivalgongers fine dat alles kinne moat sadat sy safolle mooglik wille hawwe kinne, wylst omwenjenden fine dat de feestfierders har gewoan oan 'e jildende fatsoensnoarmen hâlde moatte, sadat harren nachtrêst net (folslein) fersteurd wurdt.
Lucille (liet fan Kenny Rogers)
Resultaten
Kenny Rogers wûn mei Lucille twa Academy of Country Music Awards, yn 'e kategoryen liet fan it jier en foar single fan it jier. Ek wûn er in Country Music Association Award foar single fan it jier, in American Music Award foar favorite single, en boppedat in Grammy Award foar bêste manlike country-sang. Lucille waard yn 'e Feriene Steaten sertifisearre as in gouden plaat, en yn it Feriene Keninkryk as in sulveren plaat.
Castledawson
Castledawson is in plak in het Noard-Ierske greefskip Londenderry.
Kid Cudi
Scott Ramon Seguro Mescudi (* 30 jannewaris 1984 yn Cleveland, Ohio), ek wol bekend as Kid Cudi is in Amerikaansk rapper, sjonger, en muzykprodusint. Hy bruts yn 2009 troch mei it nûmer "Day 'n' Nite", dat op syn earste album stiet.
Aktearwurk
Njonken syn wurk yn de muzykwrâld, docht Kid Cudi ek aktearwurk. Yn 2010 spile er yn de HBO-rige How to Make It in America. Letter spile er yn ferskate films, wêrûnder Goodbye World (2013), Need for Speed (2014), en Entourage (2015). Fierders hat er byroltsjes yn telefyzjerigen lykas One Tree Hill, The Cleveland Show en Brooklyn Nine-Nine.
Jonathan Adams (Amerikaansk akteur)
Aktearkarriêre
Weromkearende rollen hie Adams as Q yn 'e searje The American Embassy (2002), as dr. Daniel Goodman (de baas fan Temperance Brennan) yn seizoen 1 fan 'e plysjesearje Bones (2005-2006), en as Ed Washburn yn Women's Murder Club (2007-2008). Fierders spile er Vulcan Simmons yn 3 seizoenen fan 'e plysjesearje Castle (2011-2014) en Matt Duncan yn rige Revenge (2012-2013). Yn 2012 fertolke Adams foar it earst de swarte buorman en âld-marinier Chuck Larabee yn 'e populêre komeedzjesearje Last Man Standing. Dat wie in gastrol dy't him neitiid troch de gemy tusken Adams en haadrolspiler Tim Allen ûntjoech ta in weromkearende rol yn in searje dy't rûn oant yn 2021.
Jane Gordon, hartoginne fan Gordon
Yn Ingelân
Yn 1787 ferfearen de hartoch en hartoginne fan Gordon nei Londen, dêr't se earst in hûs oan Downing Street hierden fan 'e greve fan Sheffield, doe ien yn 'e Pall Mall fan 'e markys fan Buckingham, om har úteinlik oan St. James's Squarre te fêstigjen. Dêr gie Jane troch mei it jaan fan feesten en bals, dy't se no in dúdlik merkbere Skotske sfear meijoech. William Pitt de Jongere, de Britske minister-presidint, en Henry Dundas, de lord advocate, wiene gauris op Jane har feesten te gast. Hja liet de Ingelske hegerein Skotske folksdûnsen dûnsje, en om't hja op goede foet stie mei kening George III, koe hja de Skotske kultuer mear útdrage as oaren dy't net yn har posysje ferkearden.
Werom yn Skotlân
De lêste Gordon-dochter wie Louisa (1776-1850), dy't Jane oan lord Brome keppelje woe, de soan fan generaal Charles Cornwallis, 1e markys Cornwallis, in freon fan 'e Gordons dy't de Britske troepen yn 'e Amerikaanske Unôfhinklikheidsoarloch oanfierd hie. Cornwallis wie lykwols op it houlik tsjin, mei't er grizelferhalen heard hie oer de sljochtsinnigens dy't yn 'e Gordon-famylje rinne soe. Jane bewissige him der lykwols fan dat der "gjin drip Gordon-bloed" yn dizze dochter fan har siet, en doe koe it houlik trochgean. It is ûnbekend wa't de biologyske heit fan Louisa wie, mar der wurdt wol tocht dat it de kaptein Fraser west hawwe moat dêr't Jane as jongfaam fereale op rekke wie.
Casiano Delvalle
(13 augustus 1970) is in eardere Paraguayaansk fuotballer. Earder spile foar Sport Colombia, Cerro Corá, Olimpia, Unión Española, Beijing Guoan, Sportivo Luqueño, Shandong Luneng, Shonan Bellmare en Guangzhou Pharmaceutical.
Crystal Shawanda
Libben en karriêre
Shawanda har earste album, Dawn of a New Day (in ferwizing nei har efternamme), waard yn Kanada op 24 juny 2008 publisearre en yn 'e Feriene Steaten op 19 augustus fan dat jier. Yn 'e Kanadeeske country-albumlisten helle se der it twadde plak mei, en yn 'e Feriene Steaten it sechstjinde plak. Dawn of a New Day wûn in Aboriginal Peoples' Choice Music Award foar bêste country-album fan it jier en twa Canadian Aboriginal Music Awards foar bêste country-album fan it jier en bêste album fan it jier. Sels wûn Shawanda yn 2009 in Canadian Country Music Award yn 'e kategory froulike artyst fan it jier en in Canadian Radio Music Award foar bêste nije country-artyst.
Kanon (wapen)
Skiednis
Tsjin 'e fjirtjinde iuw wie it kanon fia de Siderûte trochkrongen yn it Midden-Easten en Jeropa, dêr't it yn 'e striid ynset waard sadree't de technology der bekend rekke. Tsjin 1400 omfette de fersprieding fan kanonnen hiel Jeraazje. Sokke wapens waarden yn 't earstoan benammen ynset tsjin ynfantery, oant men ûntdiek dat se ek skoan troch fersterke muorren hinne sjitte koene. De âldste Jeropeeske beskriuwing fan in kanon dat in kastielmuorre ferwoastge, komt út 1374. De ierste Jeropeeske kanonnen waarden bombardes neamd; dêrfandinne de term 'bombardemint'. Om har effektiviteit as belegeringswapens te fergrutsjen, krigen kanonnen in almar gruttere omfang. Yn 1464 waard yn it Osmaanske Ryk in reuseftich kanon fan 16 ton makke dat bekend kaam te stean as de Grutte Turkske Bombarde.
Palliduvanen
Keppelings om utens
List of Star Wars species (P–T)
Henk Bleker
Libbensrin
Bleker waard berne yn in hûshâlding, dy't lid fan de Anty-Revolúsjonêre Partij (ARP) wie, en hy wie de soan fan in postboade. Hy gie fan 1965 oant 1971 nei it Ubbo Emmius Lyceum yn Stedskanaal, dêr't er slagge oan de hbs-a. Dêrnei studearre er fan 1971 oant 1977 politikology oan de Frije Universiteit yn Amsterdam. Hy promovearre yn juny 1984 yn de rjochtsgeleardens oan de Ryksuniversiteit Grins op de dissertaasje Na(ar) goed overleg ...: achtergronden en verbeteringen van overleg in het openbaar bestuur in het bijzonder in verhoudingen tussen overheden.
Polityk
Hy brocht yn 2012 in feroaring oan yn de Fiskerijwet fan 1963 yn it ramt fan it bestriden fan fiskstreuperij.
Willem de Vries
Willem de Vries (Quatrebras, 1968) is in Fryske programmamakker fan muzykprogramma Noardewyn (Live), oprjochter fan Wâldrock, popsjoernalist en eigener van Big Apple Management en Willem Wâldpyk Entertainment. De Vries wurke foar de omroppen Vara, Wrâldomrop, Omrop Fryslân.
Hamidyske moardpartijen
Eftergrûn
Mei de delgong fan it Osmaanske Ryk yn de 19e iuw naam de fijannigens tsjin kristlike minderheden yn it ryk ta. It mislearjen fan de herfoarmings fan Abdülmecid I laten ta opstannen ûnder Griken, Roemenen, Bulgaren en de folken op de Balkan tsjin it noch feodaal bestjoerde ryk. Oeral yn it troch de Turken besette Jeropa ûntstiene bewegings, dy't autonomy of ûnôfhinklikens easken. Ruslân, it Feriene Keninkryk en Eastenryk-Hongarije diene alle war om út dy omstannichheden polityk foardiel te heljen en besochten harren ynfloedsfearen út te wreidzjen. By de strategy fan de grutmachten waard net altiten rekken holden mei de prekêre posysje fan de kristlike folken yn it Osmaanske Ryk. It Feriene Keninkryk slute bygelyks temûk in ferdrach mei de Turken. Yn ruil foar Syprus ûnthjitten de Ingelsken stipe oan it Osmaanske Ryk by it Kongres fan Wenen en militêr bystean at Ruslân de eastlike gebieten fan it Osmaanske Ryk anneksearje soe.
De ûnrêst ûnder it Armeenske folk waard mei de maatregels fansels net delbêdde. Yn Merzifon (1892) en Tokat (1893) protestearren Armeenjers tsjin it plonderjen fan Armeenske besittings en it stellen fan grûn, tsjin de ûnrjochtmjittichheden by it heffen fan belestings en it wegerjen om kristenen as tsjûgen yn prosessen ta te litten. De sultan joech lykwols gjin belies en neffens Osman Nuri, de Tukske histoarikus en biograaf fan Abdülhamid, wie allinnich it neamen fan it wurd "herfoarming" al genôch om de sultan dwers troch alles hinne te krijen. Jeropeeske diplomaten en tsjûgenissen fan reizgers melden dat moslims leard waard dat it in plicht wie kristenen oan te fallen.
Ynternasjonale réaksjes
Op it hichtepunt fan de moardnerij yn 1896 besocht sultan Abdülhamid de ynfloed fan de ynternasjonale protesten en de ynformaasje út Turkije safolle mooglik te beheinen. It Amerikaanske wykblêd Harper waard bygelyks troch de Osmaanse sensuer ferbean om't it skreau oer de pogroms. Ek besocht de sultan troch de oankeap fan oandielen yn Jeropeeske tiidskriften te berjochtjouwing te beynfloedzjen.
De bekinde Skotske skiedkundige William Mitchell Ramsay skreau al yn 1897 wiidweidich oer de moardpartijen. Mei in foarútsjend each skreau er: "De Armeenjers sille nei alle gedachten útroege wurde, as it harren net slagget om te flechtsjen nei oare lannen".
Frustrearre troch it útbliuwen fan aksje en de ûnferskilligens fan de wrâld, besetten op 26 augustus 1896 leden fan de Armeenske Revolúsjonêre Federaasje de Ottomaanske Bank yn Konstantinopel om sa de moardpartijen op 'e nij ûnder it omtinken fan de minsken te bringen. Alhoewol't de easken fan de Armeenjers ôfwiisd waarden en in nije pogrom yn Konstantinopel útbriek, skreau de Jeropeeske en Amerikaanske parse fol lof oer de died. De grutmachten ûnhjitten aksje te ûndernimmen en nije herfoarmings ôf te twingen, lykwols tsjinstridige politike en ekonomyske belangen droegen der oan by dat dêr fierder neat mear fan telâne kaam.
Nasjonaal Holokaust Museum
De earste faze fan it museum waard yn 2016 iepene foar it publyk. Der binne tentoanstellingen en lytse presintaasjes op de begeane grûn fan it pân. It is it doel dat it hiele gebou foar museale doelen brûkt wurde sil.
Minneapolis (betsjuttingsside)
"Minneapolis" hat yn de Wikipedy ferskate betsjuttings:
Hosni Mûbarak
Weropname fan Egypte yn 'e Arabyske Liga
In bykommende faktor dy't de weropname fan Egypte yn 'e Arabyske Liga makliker makke, wie de druk dy't Iraan sûnt de Islamityske Revolúsje fan 1979 op 'e oanbuorjende Arabyske steaten lykas Irak, Koeweit, Saûdy-Araabje, Bachrein, Katar en de Feriene Arabyske Emiraten útoefene. It Iraanske regear fan grut-ajatolla Chomeini liet him derop foarstean de lieder fan 'e islamityske wrâld te wêzen, en ûndernaam iepentlik stappen om regearings yn it Midden-Easten dy't as 'ûn-islamitysk' beskôge waarden, ûnder fuotten te heljen. Foar de rike en dêrtroch ynfloedrike Arabyske Golfsteaten wie it Israelysk-Palestynske konflikt fan minder belang as it beheinen fan 'e macht fan Iraan. Mûbarak krewearre ûnderwilens ek foar de fermoedsoening fan Egypte mei oare Arabyske lannen. Sa stipe er Irak ûnder de Iraansk-Iraakse Oarloch fan 1980-1988 troch in miljoen Egyptyske gastarbeiders nei Irak te stjoeren dy't dêr de ekonomy draaiende holden wylst de measte Iraakske manlju as soldaten oan it front fochten. En yn desimber 1983 ferwolkomme er Jasser Arafat, de foaroanman fan 'e PLO, yn Kaïro, wat it begjin wie fan in neieroankommen mei de Palestinen.
Filmkrityk
Skiednis
Mei't it medium film pas yn it lêste part fan 'e njoggentjinde iuw yntrodusearre waard, datearret de ierste filmkrityk út it begjin fan 'e 1900-er jierren. Yn 't earstoan wie it de filmkritisy der benammen om te dwaan om oan te toanen dat film in foarm fan keunst is dy't net ûnderdocht foar folle langer besteande keunstfoarmen as muzyk, literatuer of skilderkeunst. Sokke kritiken ferskynden yn spesjale filmbledsjes, mei't de measte kranten doe noch gjin oandacht oan films bestegen. Tsjin 'e 1920-er jierren waarden films troch filmkritisy mear op grûn fan fertsjinste en wearde analysearre as dat it harren gie om it fermaak fan 'e bioskoopbesikers. Om dyselde snuorje hinne begûnen de measte kranten filmkritisy oan te nimmen fanwegen de oanwaaksende populariteit fan films.
Die Another Day (film)
Plot
Yn 'e Kubaanske haadstêd Havana leit Bond kontakt mei Raúl, de eigner fan in sigarefabryk, dy't in slieperagint fan MI6 is. Dyselde spoart fia-fia Zao op yn 'e ôfhandich sitewearre en tige eksklusive klinyk fan dokter Álvarez. Ek foarsjocht er Bond fan in pistoal en fan in fierrekiker en in fûgelgids sadat er him foardwaan kin as in fûgelder. Op it strân deunby de klinyk moetet Bond in tsjeppe negroïde Amerikaanse, dy't harsels foarstelt as Giacinta Johnson, byneamd Jinx (dat "Ungeloksbringer" betsjut). Mei't de klinyk op it Isla de los Organos leit, in lyts eilantsje foar de kust, en de fearboat pas moarn wer giet, bringe Bond en Jinx de nacht mei-inoar troch.
Yn Iislân arrivearret Bond by it fantastyske iispaleis dat Graves spesjaal foar de demonstraasje fan 'e Icarus bouwe litten hat. Dêr treft er ek Jinx Johnson wer, dy't no de momkape fan in sjoernaliste oannommen hat, mar oan Bond fertelt dat se foar de Amerikaanske ynljochtingetsjinst NSA wurket. By de demonstraasje lit Graves sjen hoe't er mei de Icarus, dy't eins foar it meastepart in reuseftige útklapbere spegel is, sinneljocht opfange en reflektearje kin nei dielen fan 'e wrâld dy't oars yn it tsjuster sitte soene, lykas alle gebieten op it noardlik healrûn boppe de poalsirkel winterdeis. Dat soe in revolúsje betsjutte kinne foar de lânbou yn dy kontreien. Nei ôfrin fan 'e demonstraasje ynfiltrearje Bond en Jinx, op 'e nij ûnôfhinklik fan inoar, yn it haadkertier fan Graves, dat njonken it iispaleis om in waarmwetterboarne hinne boud is. As se trappearre wurde, kin Bond troch de help fan Miranda Frost ûntkomme, mar Jinx wurdt finzen nommen.
Bond en Frost, dy't inoar yn in tsjuster hoekje ynmoedich tútsje om foar de bewekkers oer in reden te hawwen om har op dat plak op te hâlden, geane neitiid mei-inoar op bêd. Underwilens jout Zao, nei in fruchteleaze ûnderfreging, syn trewant Mr. Kil opdracht om Jinx út 'e wei te romjen. Bond komt Kil lykwols oer it mad foar't er dat dwaan kin. Kil wurdt mei ôfweefd, wêrnei't Bond Jinx befrijt. Se ûntdekke dat Graves oer soartgelikense apparatuer beskikt as dy't se yn 'e klinyk fan dokter Álvarez yn Kuba sjoen hawwe. Bond konkludearret dat Graves in eardere klant fan Álvarez wêze moat, dy't in oare identiteit oanmetten krigen hat. Hy beseft dat Graves nimmen oars is as de Noardkoreaanske kolonel Moon, dy't blykber syn fal mei de hovercraft fan it klif oerlibbe hat. Graves en al syn sakebelangen binne inkeld in momkape foar wat Moon wier fan doel is mei de Icarus.
Bond stjoert Jinx nei yn syn keamer yn it iispaleis om Miranda Frost te warskôgjen, mar de keamer is leech en nei't se der binnen gien is, wol de doar net wer iepen. Underwilens konfrontearret er sels Graves mei syn riddenearrings, dy't alles befêstiget. Ear't Bond mei de smjunt ôfweve kin, jout Frost har lykwols by harren en docht bliken dat sy de mysterieuze boarne fan Moon is, dy't Bond oardel jier lyn ferrette. Bond wit lykwols te ûntkommen en pykt út yn Graves syn iissylboat. Graves set de Icarus yn om mei in striel konsintrearre sinneljocht mei Bond ôf te weven, mar hy wit himsels op spektakulêre wize te rêden en keart werom nei it iispaleis om op 'e nij Jinx te befrijen.